सिरसा
सिरसा नगर का इतिहास प्राचीन एवं गौरवपूर्ण है। सिरसा का प्राचीन नाम सिरशुति व कुछ स्थानों पर सिरसिका लिखा पाया जाता है। पाणिनी की अष्टाध्यायी में भी सिरसका का वर्णन है। सन 1330 में मुलतान से चल कर दिल्ली आए प्रसिद्ध अरबी यात्री इब्नबतूतता ने भी सिरसुति नगर में पड़ाव करने का वर्णन किया है। उसने सिरसा में एक सूबेदार के होने का जिक्र किया है। धीरे-धीरे इसका नाम सिरसा प्रचलित हो गया।
मीणा
इतिहास प्रसिद्ध पूरात्वविद स्पेन निवासी फादर हेरास ने 1940-1957 तक सिन्धु सभ्यता पर खोज व शोध कार्य किया 1957 में उनके शोध पत्र मोहन जोदड़ो के लोग व भूमि शोध पत्र संख्या- 4 में लिखा है कि मोहन जोदड़ो सभयता के समय यह प्रदेश चार भागो में विभक्त था जिनमे एक प्रदेश मीनाद था जिसे संस्कृत साहित्य में मत्स्य नाम दिया गया और साथ ही यह भी लिखा कि मीणा आर्यों और द्रविड़ो से पूर्व बसा मूल आदिवासी समुदाय था जो ऋग्वेद काल के मत्स्यो के पूर्वज है जिसका गण चिन्ह मछली (मीन) था | इस समुदाय का प्राचीनतम उल्लेख ऋग्वेद में किया गया है वहा लिखा है कि ये लोग बड़े वीर पराक्रमी और शूरवीर है पर आर्य राजा सुदास के शत्रु है इसका ही उल्लेख District Gazetteer बूंदी 1964 के पृष्ट -29 पर भी किया गया है | हरमनगाइस ने अपनी पुस्तक द आर्ट एण्ड आर्चिटेक्चर ऑफ़ बीकानेर (The art and architecture of Bikaner) के पृष्ट - 98 पर मीणा समुदाय की प्राचीनता का उल्लेख करते हुए लिखा है कि मीणा आदिवासी लोग मत्स्य लोगो के वंशज है जो आर्यों की ओर से लड़े तथा राजा सुदास से पराजित हुए और महाभारत के युद्ध में मत्स्य जनपद के शासक के रूप में शामिल हुई | महाभारत युद्ध में हुई क्षति से ये बिखर गए तथा छोटे छोटे अनेक राज्य अस्तित्व में आ गए जिनमें इनका पूर्व का "कर्द" राज्य गढ़ मोरा महाभारत काल में, जिसका शासक ताम्र ध्वज थे, मोरी वंश प्रसिद्ध हुआ जिसका राजस्थान में अंतिम शासक चित्तोड़ के मान मोर हुए जिसे बाप्पा रावल ने मारकर गुहिलोतो का राज्य स्थापित किया जो आगे जाकर सिसोदिया कहलाया | मोरी (मोर्य) साम्राज्य के अंत और गुप्त साम्राज्य के समय अनेक छोटे छोटे राज्य हो गए जैसे मेर, मेव और मीणा कबीलाई मेवासो के रूप में अस्तित्व में आये, उत्तर से आने वाली आक्रमणकरी जातियों ने इनको काफी क्षति पहुचाई, शेष बचे गणराज्यो को समुद्रगुप्त ने कर्द राज्य बनाया उस समय मेरवाडा में मेर मेवाड़ में मेव और ढूढाड में मीणा काबिज थे, हर्ष वर्धन के समय उसके अधीन रहे | हर्ष वर्धन के अंत के बाद पुनः जोर पकड़ा | कई राज्य बने कमजोर थे लेकिन उन्होंने ताकत अर्जित करी |